
ROMÂNIA

JUDEȚUL TIMIȘ

ORAȘUL DETA

PRIMAR

Nr. 9.605/18.09.2024
REFERAT DE APROBARE

a proiectului de hotărâre privind aprobarea documentației tehnico-economice, a devizului general și a indicatorilor tehnico-economici pentru obiectivul de investiții ,,Amenajare Centru de Recuperare pentru Persoane cu Dizabilități în cadrul Ștrand Termal Deta, str. Pădurii, nr. 22, Deta”.
În conformitate cu prevederile art. 129, alin. (2), lit. b), alin. (4), lit. d), alin. (6), lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, art. 44, alin. (1) şi art. 45, alin. (1) din Legea nr. 273/2006 privind finanţele publice locale, cu modificările și completările ulterioare și Hotărârea Guvernului nr. 907/2016 privind etapele de elaborare și conţinutul - cadru al documentaţiilor tehnico-economice aferente obiectivelor/proiectelor de investiţii finanțate din fonduri publice, cu modificările și completările ulterioare, supun analizei și aprobării Consiliului local proiectul de hotărâre privind aprobarea documentației tehnico-economice, a devizului general și a indicatorilor tehnico-economici pentru obiectivul de investiții ,,Amenajare Centru de Recuperare pentru Persoane cu Dizabilități în cadrul Ștrand Termal Deta, str. Pădurii, nr. 22, Deta, finanțat prin Programului Interreg IPA România-Serbia în cadrul proiectului ,,Servicii de sănătate și asistență socială conectate în regiunea de frontieră,, implementat de către orașul nostru în parteneriat cu Centrul Gerontologic Kikinda din Serbia și Asociația Caritas Banat Sanctus Gerhardus Ciacova.

Acest proiect vizează promovarea tranziției de la îngrijirea instituțională la îngrijirea familială și comunitară.
 Având în vedere cele expuse mai sus, cât și obiectivele Programului Interrreg IPA România-Serbia, propun adoptarea prezentului proiect de hotărâre. 
PRIMAR,

Ec. Petru ROMAN

